Sonny (7) testet julegaven - fant bombe
Han fant nemlig en bombe fra andre verdenskrig. Lille Sony ante fred og ingen fare da han og familen ruslet rundt på åkeren rett utenfor hjemmet sitt i Norfolk, Storbritannia. Med seg hadde Sonny en av årets julegaver - en metalldetektor - som han testet ut for første gang. Etter kort tid begynte metalldetektoren å pipe, og Sonny gravde straks frem sitt første funn, skriver Telegraph. Foreldrene trodde det bare var en jerngjenstand sønnen deres hadde funnet, så de tok den likeså greit med hjem. Der fikk Sonny hjelp av faren til å fjerne skit og lort fra gjenstanden, men etterhvert fikk faren mistanke om at det var en bombe sønnen hadde funnet. Han kontaktet Sonnys bestefar, som tidligere har jobbet i det britiske luftforsvaret(RAF). Og bestefaren kunne bekrefte det faren fryktet - familen hadde tatt med en bombe hjem. Det førte til storstilt utrykning med både politi og bombemannskaper.Funnet satte en støkk i 7-åringen og familien. - Sonny ble litt nervøs da nødetatene kom, forteller Tracey Cater, moren til Sonny, til Telegraph. - Da den begynte å pipe trodde vi at det var en mynt eller noe lignende, vi hadde aldri sett for oss at det kunne være noe alvorlig. Vi føler oss litt dumme nå som vi vet at den kunne vært farlig, men det er ikke ofte vi vi går på oppdagelsesferd og ender opp med en bombe i bøtta i hagen, fortsetter moren. - Med politi og bombegruppen utenfor huset vårt må naboene ha trodd vi var gale.- Vi finner en del bomber med metalldetektor i Afghanistan, men det er sjeldent vi finner det her til lands, sier Donald Earl, en talsmann for det britiske luftforsvaret. Nå oppfordrer han alle som finner mistenklige gjenstander om å ikke grave dem opp. Bomben Sonny fant viste seg å være en ufarlig treningsbombe som ble brukt av britiske piloter under trening under første og andre verdenskrig.
Da Sonny Cater testet sin flunkende nye metalldetektor for første gang gjorde han et funn som satte et støkk i det britiske forsvaret.